Manden bag den brand, der brød ud på og hærgede værtshuset Gate 7 på Østerbakken i Thisted natten til torsdag, render muligvis rundt med afsvedne øjenbryn eller brandskader i ansigtet. Det skriver Limfjordupdate.dk. Det vurderer Midt- og Vestjyllands Politi, der har haft teknikere ude på gerningsstedet og selv kigget overvågningsbillederne igennem. De viser, at flammerne er blusset så hurtigt op, at den brændbare væske, der har startet det hele, sandsynligvis er benzin. Og de viser også, at gerningsmanden dermed sandsynlig også har mærket varmen på egen krop. Det får nu politiet til at efterlyse en mand med afsvedet hår eller svedne øjenbryn, måske endda med brandsår i hovedet, på hænderne eller andre dele af kroppen. Har man oplysninger i sagen, hører politiet meget gerne om på det telefon 114.

Referat:
Ilden, der natten til torsdag raserede værtshuset Gate 7 i Thisted, blussede op så hurtigt, at ildspåsætteren sandsynligvis selv er blevet svedet.